Translate the text from Welsh to English.



 
Gan weithio mewn partneriaeth â Chyngor Dinas Casnewydd, bydd y prosiect yn cael ei weithredu gan y rhaglen Pobl a bydd yn darparu llety ar gyfer 25 o bobl sydd â hanes o fod yn ddigartref dros gyfnod o 12 mis. Bydd hefyd yn eu helpu i ddod o hyd i lety hirdymor.


Bwriad Tai yn Gyntaf yw rhoi cymorth i bobl y mae angen lefelau sylweddol o gymorth arnynt i gefnu ar ddigartrefedd. Mae pobl sy’n derbyn cymorth yn cael cynnig lle i fyw ac yna maent yn cael cymorth hirdymor wedi’i deilwra i’w galluogi i reoli eu tenantiaeth yn annibynnol.


Dywedodd Julie James, y Gweinidog Tai a Llywodraeth Leol:



> Gall Tai yn Gyntaf helpu pobl sydd wedi bod yn ddigartref am amser hir i gynnal tenantiaeth. Gall gefnogi pobl a fydd o bosib yn dioddef o salwch meddwl difrifol, problemau â cham\-drin cyffuriau ac alcohol, iechyd corfforol gwael ac sydd o bosib heb rwydwaith ehangach o gymorth.
> 
> 
> Gwyddom nad Tai yn Gyntaf yw’r ateb i bawb sydd heb gartref – mae angen iddo fod yn rhan o strategaeth ehangach sy’n canolbwyntio ar gymryd camau cyflym i gynnig cartref arall i bobl, gan gynnwys cymryd camau eraill sy’n cael eu harwain gan anghenion tai a thai cymorth. Mae ganddo fodd bynnag rôl bwysig i’w chwarae yn cefnogi pobl, yn arbennig pobl sydd wedi bod yn cysgu allan am amser hir, a dyna pam rydyn ni’n cefnogi’r prosiect yma yng Nghasnewydd yn rhan o’n dulliau gweithredu cenedlaethol ehangach o weld Tai yn Gyntaf yn ymsefydlu yng Nghymru.



> Mae’r gost o gefnogi pobl ar y stryd o ran y cyllidebau iechyd, y gwasanaethau brys a’r heddlu gryn dipyn yn uwch na’r gost o fynd i’r afael â digartrefedd. Ein nod yw cefnogi’r bobl hynny sydd fwyaf agored i niwed yng Nghymru ac mae Tai yn Gyntaf yn fuddsoddiad cadarn all arbed arian, a bywydau hefyd, yn y pen draw.


Dywedodd Harry McKeown, Cyfarwyddwr Cynorthwyol Grŵp Pobl:



> Bydd yr arian hanfodol yma yn caniatáu i ni, drwy weithio gyda phartneriaid, wneud gwahaniaeth gwirionedd i bobl sydd wedi’u heffeithio gan ddigartrefedd a byw ar y stryd yng Nghasnewydd. Ar y cyd â’r tai a’r gwasanaethau cymorth sydd eisoes yn bodoli, credwn y gall Tai yn Gyntaf chwarae rôl bwysig drwy sicrhau mai cyfnodau byrhoedlog a phrin yw’r cyfnodau hynny o fod heb gartref ac nad oes patrwm ailadroddus yn datblygu.


Dywedodd y Cynghorydd Debbie Wilcox, Arweinydd Cyngor Sir Casnewydd:



> Mae’r Cyngor yn croesawu’r arian i ddatblygu cynllun Tai yn Gyntaf yn rhan o’n camau gweithredu holistig o fynd i’r afael â digartrefedd o fewn y ddinas a’i leihau. Rydyn ni’n hynod o falch ein bod yn gweithio gyda’r rhaglen Pobl ar wireddu’r cyfle hwn ar gyfer y ddinas.


Ychwanegodd y Cynghorydd Jane Mudd, Aelod Cabinet Cyngor Sir Casnewydd dros Adfywio a Thai:



> Bydd Tai yn Gyntaf yn cael ei ymgorffori o fewn y gwasanaethau sydd eisoes yn bodoli ac wedi hen sefydlu yn y ddinas. Bydd yn creu mwy o dai cynaliadwy a chymorth, gan leihau’r effaith negyddol y gall digartrefedd ei chael ar fywydau a chyfleoedd pobl. 
> 
> 
> Mae Tai yn Gyntaf yn rhoi’r cyfle i ni sicrhau gwell deilliannau i fywydau pobl ac, yn y pen draw, i wella bywydau pobl.







Translation:


 
Working in partnership with Newport City Council, the project will be operated by Pobl and will accommodate 25 people who have had a history of repeat homelessness during a 12\-month period – and help them into long\-term accommodation.


Housing First is designed to support people who need significant levels of help to move away from homelessness. People receiving support are offered a place to live and then offered tailored, long term support to help enable them to manage their tenancy independently.


Julie James Minister for Housing and Local Government said:



> Housing First can help people who have been homeless for a long time to sustain a tenancy. It can support people who may have severe mental illness, problems with drug and alcohol abuse, poor physical health and who may not have a wider support network.
> 
> 
> We know that Housing First isn’t the right approach for everyone without a home – it needs to be part of a wider strategy focus on rapid rehousing approaches including other housing\-led and supported housing approaches. But it does play an important role in supporting people, particularly those who have been sleeping rough for a long time, which is why we are supporting this project in Newport as part of our expanding national approach to embedding Housing First in Wales.
> 
> 
> The cost of supporting people while they are on the streets, in terms of health, emergency services and police budgets, far outweighs the cost of addressing their homelessness. We aim to support the most vulnerable people in Wales, and Housing First is a sound investment that can save money, as well as lives, in the long term.


 Harry McKeown, Assistant\-Director for Pobl Group said: 



> These vital funds will enable us, working with partners to make a real difference for people affected by street homelessness in Newport.
> 
> 
> In conjunction with existing housing and support services, we believe that Housing First can play a major role making homelessness brief, rare and non\-reoccurring.


Councillor Debbie Wilcox, Leader of Newport City Council, said: 



> The council welcomes the funding to develop the Housing First approach as part of our holistic approach to tackle and alleviate homelessness within the city. We are extremely pleased to be working with Pobl on this opportunity for the city.


Councillor Jane Mudd, Newport City Council’s Cabinet Member for Regeneration and Housing added:



> Housing First will be embedded within existing services that are already well established in the city. It will create more sustainable housing and support, reducing the negative impact homelessness can have on people’s lives and opportunities. 
> 
> 
> Housing First provides the opportunity to deliver better outcomes and, ultimately, improve people’s lives.